**Raporti për mbajtjen e dëgjimit publik për përgatitjen e buxhetit për vitin 2026 me OJQ-të, të rinjët, sportistët dhe mediat**

**Me datë:14.07.2025,** është publikuar njoftimi në uebfaqe për mbajtjen e dëgjimit publik:

[https://ferizaj.rks-gov.net/ëp-content/uploads/2025/07/Kalendari-i-degjimeve-buxhetore-shqip-1.pdf](https://ferizaj.rks-gov.net/wp-content/uploads/2025/07/Kalendari-i-degjimeve-buxhetore-shqip-1.pdf)

**Me 07.07.2025,** është publikuar Korniza Afatmesme Buxhetore për vitin 2026-2028

[https://ferizaj.rks-gov.net/ëp-content/uploads/2025/07/KAB-Komuna-Ferizaj-2026-2028.pdf](https://ferizaj.rks-gov.net/wp-content/uploads/2025/07/KAB-Komuna-Ferizaj-2026-2028.pdf)

Kërkesat e qytetarëve të pranuara në formë elektronike: Janë pranuar disa rekomandime nga Shoqata “Hendifer” në Ferizaj.

**Raporti me të gjitha detajet:**

|  |  |  |  |  |  |
| --- | --- | --- | --- | --- | --- |
| **Tema:** **Dëgjimi publik me** **dëgjimi buxhetor me OJQ-të, të rinjët, sportistët dhe mediat** | **Kërkesat /Sugjerimet / Komentet** | **Kush ka dhënë / sugjerim për projektin e buxhetit të vitit 2025** | **Statusi i kërkesës:** **Pranuar****Refuzuar****Pjesërisht** | **Arsyetimi (komentimi për pranimin pjesërisht dhe mos pranimit te komenteve është** **i detyrueshëm)** | **Drejtoria:** |
| **1.** | * Ka kërkuar rregullimin e fushave sportive të Tenisit me argjil, beton, si dhe të përfshihet sporti i tenist edhe nëpër shkolla dhe tek parku i Lirisë.
 | Artin Bucaliu- nga Klubi i Tenisit “Bifrukacioni” | **Pjesërisht** | Hartimi i projektit është në proces nga Drejtoria e Infrastrukturës, ndërkohë që punimet për përmirësimin e kushteve për sportistët e tenisit po realizohen në bashkëpunim të ngushtë me Federatën e Tenisit. | Drejtoria e Kulturës, Rinisë dhe Sportit |
| **2.** | -Kur do të përfundoj ndërtimi i fushave të futbollit të madh. | Genc Ratkoceri- Klubi i Futbollit “ Athletic Club”  | Aprovuar  | Në fshatin Sraisht është duke u ndërtuar një fushë e madhe futbolli, me përfundimin e punimeve të parashikuar për vitin e ardhshëm. Gjithashtu, është në plan ndërtimi i disa fushave të tjera të futbollit të madh. | Drejtoria e Kulturës, Rinisë dhe Sportit |
| **3.** | Ka pyetur se kurë do të fillojë Këshilli Rinor Lokal | Aolta Bajrami- AVONET | Aprovuar  | Hartimi i thirrjes publike është në proces, me planifikimin që i gjithë procesi të përfundojë brenda këtij viti. | Drejtoria e Kulturës, Rinisë dhe Sportit |
| **4.** | -Ka pyetur gjithashtu për fushat e futbollit të madh. | Fatlum Hajrullahu-“ FC Talenti 05” | Aprovuar  | Përgjigjen e gjeni në kërkesën paraprake. | Drejtoria e Kulturës, Rinisë dhe Sportit |
| **5.** | -Kërkoi të bëhet studimi i nevojave për ndërtimin e fushave sportive për futboll, të ipet mundësia e vetinvestimeve nga ana e klubeve, sigurimin e punëve për investim nga Federata si dhe të sigurohet transporti për lojtarët. | Liridon Jetishi- “ Klubi i Futbollit Çeliku “ | Aprovuar  | Transporti po realizohet për pjesën më të madhe të kërkesave të paraqitura nga klubet sportive. Sa i përket vete investimeve nga vetë klubet, ato do të ishin të mirëpritura dhe do të kontribuonin pozitivisht në zhvillimin e mëtejshëm të sportit. Për vitet e ardhshme, planifikohet shfrytëzimi i një hetriku institucional ndërmjet Komunës, Ministrisë dhe Federatës, me qëllim avancimin e sportit në Ferizaj, jo vetëm të sportit elitar, por të sportit për të gjithë. | Drejtoria e Kulturës, Rinisë dhe Sportit |
| **6.** | -Kërkoi qe të përfundoj palestra e sporteve në fshatin Greme, në mënyrë që të kenë më shumë hapësira për stërvitje dhe lojëra, si dhe të rriten subvencionet për klubet kampione. |  Butrint Bytyqi- “KV Ferizaj” | Aprovuar  | Përfundimi i punimeve në Palestrën e Sporteve në fshatin Greme është realizuar që nga viti i kaluar. Pavarësisht kërkesës zyrtare të drejtuar ndaj MKRS-së për përurimin dhe vënien në funksion të objektit, deri më tani nuk kemi marrë një përgjigje pozitive. Si pasojë, sportistët ende nuk kanë qasje në këtë infrastrukturë sportive. Ndërsa vlera e subvencioneve, do të merret në konsideratë kërkesa juaj. | Drejtoria e Kulturës, Rinisë dhe Sportit |

Numri i qytetarëve që kanë marrë pjesë:

Femra:3

Meshkuj:23

Totali:26

Projekt buxheti për vitin 2026 dhe vitet 2026/2028, u është prezantuar qytetarëve të pranishëm në dëgjim nga ana e drejtuesve të Komunës së Ferizajt.

**Me 14.07.2025:**

Kalendari-Njoftimi përmes emailit u është dërguar: Drejtorëve të shkollave fillore-publike; drejtorëve të shkollave të mesme-publike; drejtorëve të shkollave private; pedagog, psikolog, mësimdhënës, mbështetës në shkollat fillore dhe të mesme; sekretarëve të shkollave të punësuar në institucione arsimore; policia, zjarrfikës, biznese; OJQ për mirëqenie, OJQ për barazi gjinore; institucione shëndetësore (QKMF, QMF dhe AMF) dhe OJQ të ndryshme.

Përmes grupit të formuar në rrjetin social viber, njoftimi dhe materialet që kanë të bëjnë me dëgjime buxhetore u janë dërguar edhe kryetarëve të këshillave të fshatrave dhe lagjeve të Komunës së Ferizajt.

Lista me nënshkrime nuk mund të publikohet për shkak të mbrojtjes së të dhënave, kujt i duhen për verifikim mund ti marrin tek Zyra për Informim dhe Komunikim me Publikun.

**Shkurtesat:**

**F-**Femra, **M-**Meshkuj, **T-**Totali, **P**-Pranuar, **R**-Refuzuar, **PJ**-Pjesërisht.

Raporti i hartuar nga Shyhrete Topalli

\_\_\_\_\_\_\_\_\_\_\_\_\_\_\_\_\_\_\_\_